10 พฤศจิกายน 2565

ดูแลโลกใบนี้ด้วยกัน

**พนักงานเฮงเค็ล ประเทศไทย ร่วมแรงร่วมใจอนุรักษ์ธรรมชาติ ณ อุทยานแห่งชาติเขาใหญ่**

กรุงเทพฯ – พนักงานเฮงเค็ล ประเทศไทย ทุ่มเทเวลากว่า 160 ชั่วโมง ในการเข้าร่วมกิจกรรมอนุรักษ์ธรรมชาติ ณ อุทยานแห่งชาติเขาใหญ่ นำทีมโดยฝ่ายการเงินของบริษัท ซึ่งกิจกรรมเหล่านี้เป็นส่วนหนึ่งของการเฉลิมฉลองครบรอบ 50 ปี ของบริษัทและการแสดงออกถึงการเป็นพลเมืองบรรษัทที่ดี

“พวกเราทุกคนล้วนมีส่วนร่วมในการดูแลรักษาโลกใบนี้เพื่อคนรุ่นปัจจุบันและรุ่นต่อไปในอนาคต การร่วมแรงร่วมใจในการอนุรักษ์ธรรมชาติเพื่อดูแลความหลากหลายทางชีวภาพของพืชและสัตว์ป่านั้นเป็นส่วนหนึ่งจากการกระทำหลายอย่างที่เราได้ทำเพื่อลดผลกระทบจากการเปลี่ยนแปลงของสภาพอากาศเพื่อให้ได้สิ่งดีๆกลับมาสู่ชุมชนของพวกเรา” แอนเดรียนโต้ จายาเปอร์นา ประธานบริษัท เฮงเค็ล ประเทศไทย กล่าว

พนักงานของเฮงเค็ล ประเทศไทย ได้ร่วมทำกิจกรรมหลักๆ 3 อย่างด้วยกัน ซึ่งกิจกรรมเหล่านี้ได้ทำร่วมกับศูนย์กิจกรรมเพื่อธรรมชาติและสิ่งแวดล้อม (ENAC) และศูนย์อนุรักษ์ช้างไทย โดยผู้เข้าร่วมกิจกรรมทุกคนได้ทำการขุดโป่งเทียม เพื่อเป็นการเสริมแร่ธาตุอาหารที่จำเป็นให้กับสัตว์และต้นกล้า

นอกจากนี้ เหล่าบุคลากรยังได้เรียนรู้ถึงบทบาทและความสำคัญของช้างที่มีต่อระบบนิเวศและอาหารของช้าง อีกทั้งยังได้เรียนรู้การทำปุ๋ยจากมูลช้าง

วรางคณา ศิริโยธิพันธุ์ หัวหน้าฝ่ายการเงินและกำกับดูแล เฮงเค็ล ประเทศไทย กล่าวว่า “กิจกรรมเหล่านี้ได้ส่งเสริมให้ตระหนักถึงทรัพยากรของโลกใบนี้ และช่วยกระตุ้นให้เรายอมรับในแนวคิดการพัฒนาอย่างยั่งยืน โดยเริ่มต้นจากคนกลุ่มเล็กๆที่มีความห่วงใยธรรมชาติ ขยายออกไปสู่ภายนอกและเราทุกคนจะสามารถเปลี่ยนแปลงโลกใบนี้เพื่อคนรุ่นหลังได้”

กิจกรรมอนุรักษ์สิ่งแวดล้อมนี้ จัดขึ้นที่อุทยานแห่งชาติเขาใหญ่ ซึ่งเป็นอุทยานแห่งแรกของประเทศไทยและเป็นบ้านของสัตว์เลี้ยงลูกด้วยนมและนกหลากหลายสายพันธุ์ อุทยานแห่งนี้เป็นส่วนหนึ่งของผืนป่าดงพญาเย็น-เขาใหญ่ ซึ่งได้ประกาศเป็นมรดกโลกโดย UNESCO

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจด้านอุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ส่วนในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2564 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 2,700 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

รูปภาพสามารถดูได้ที่<https://www.henkel.co.th/press/press-releases-and-kits>

**ข้อมูลเพิ่มเติม กรุณาติดต่อ**

เฮงเค็ล

หลุยส์ เช็ง นิโคล ตง

เฮงเค็ล เฮงเค็ล

+86-021-2891-5152 +65-9817-0398

[louise.cheung@henkel.com](mailto:louise.cheung@henkel.com) [nicole.n.tong@henkel.com](mailto:nicole.n.tong@henkel.com)